32. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/4957 της 15/28 Σεπτ. 1981  (ΦΕΚ Β΄ 593) Περί ρυθμίσεως εξαγωγής εμπορευμάτων Έχοντας υπόψη: 1.Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού Εμπορίου διατάξεων». 2.Τις διατάξεις του Νόμ. 400/1976 «περί Υπουργικού Συμβουλίου και Υπουργείων». 3.Τις διατάξεις του Π.Δ. 607 «περί Οργανισμού του Υπ. Εμπορίου». 4.Τη Συνθήκη προσχωρήσεως της Ελλάδος στις Ευρωπαϊκές Κοινότητες, που κυρώθηκε με τον Νόμ. 945/79. 5.Την απόφασή μας αριθ. Ε4/10110/4.12.80 «περί ρυθμίσεως εξαγωγής Εμπορευμάτων», όπως συμπληρώθηκε μεταγενέστερα, αποφασίζουμε: Σε περιπτώσεις εξαγωγών που η φόρτωση των εμπορευμάτων γίνεται και ολοκληρώνεται σε ημέρα που δεν λειτουργούν οι Εμπορικές Τράπεζες, ο εξαγωγέας μπορεί να στέλνει ο ίδιος ή με άλλο άτομο και ύστερα από εντολή του τα φορτωτικά έγγραφα στο Εξωτερικό την ίδια ημέρα της φορτώσεως, με την υποχρέωση, την πρώτη εργάσιμη ημέρα των Τραπεζών, να προσκομίσει στη Μεσολαβούσα Τράπεζα που θεώρησε τη σχετική Δήλωση-Τιμολόγια Εξαγωγής, αντίγραφα των φορτωτικών εγγράφων μαζί με υπεύθυνη δήλωση του Νόμ. 105/1969 ότι τα πρωτότυπα φορτωτικά που έστειλε στο εξωτερικό είναι τα ίδια με τα προσκομιζόμενα αντίγραφα. 